Tuberkulose

Tuberkulose er en sygdom der nævnes flere gange i løbet af TBA. Det er en sygdom baseret på den virkelige sygdom af samme navn. Tuberkulose har raseret Thabruatis i århundreder, og har ramt en række figurer.

Symptomer og Smitte
Tuberkulose i TBA fungerer præcis ligesom tuberkulose i den virkelige verden. Dens symptomer inkluderer derfor det følgende:


 * Hoste der varer i lang tid - ofte inklusiv misfarvet eller blodigt opspyt
 * Tab af appetit og lysten til at spise - fører ofte til vægttab
 * Mindre symptomer som at føle sig træt, have nattesved, let feber og kulderystelser
 * Smerte i forbindelse med vejtrækning eller hostning

Tuberkulose smitter gennem tuberkulose bakterier, som forårsager en infektion. Hvis man kommer i kontakt med de bakterier bliver man derfor syg. Man kan derfor blive smittet ved at være i kontakt med en anden person der har tuberkulose. Især hvis de hoster på en er der stor risiko for at blive smittet.

Tuberkuloses angreb på lungerne kan i sidste ende føre til død.

Historie i TBA
Tuberkulose rammer mest fattige, og er også mest dødelige for dem. Man finder derfor oftest tuberkulose i slummene og andre fattige områderne. Racer der lever simpelt og/eller fattigt så som kentaurerne, goblinerne og øglerne har derfor også større risiko for at blive smittet. Til tider er de rige dog også blevet ramt, og det kan også være dødeligt for dem.

I 368 døde menneskekongen Valmue I af tuberkulose i en alder af 56 år. Trods at han havde adgang til de bedste læger var det ikke nok til at redde ham fra sygdommen. Han har muligvis haft andre sygdomme der svækkede ham.

I 491 blev en af menneskekongen Gladiolus II's livvagter ramt af tuberkulose, og han gav det til resten af livvagterne. Med dem alle syge eller døde var Sigurd Haraldsen i stand til at snigmyrde kongen. På den måde førte sygdommen indirekte til endnu en konges død.

Som barn led goblinen Gogognaus af tuberkulose. Under et angreb fra en gruppe gogmagogger (som dræbte Gogognauses forældre) blev Gogognaus dog kureret for sin sygdom af gogmagog druiden Frazshí. Det skabte derefter et magisk bånd mellem de to.